CELEX: 62019CB0089
Language: fi
Date: 2020-02-06 00:00:00
Title: Yhdistetyt asiat C-89/19–C-91/19: Unionin tuomioistuimen määräys (yhdeksäs jaosto) 6.2.2020 (ennakkoratkaisupyyntö, jonka on esittänyt Consiglio di Stato – Italia) – Rieco SpA v. Comune di Lanciano ja Ecolan SpA (C-89/19), Comune di Ortona ja Ecolan SpA (C-90/19) sekä Comune di San Vito Chietino ja Ecolan SpA (C-91/19) (Ennakkoratkaisupyyntö – Unionin tuomioistuimen työjärjestyksen 99 artikla – Julkiset hankinnat – Direktiivi 2014/24/EU – 12 artiklan 3 kohta – Kansallinen lainsäädäntö, jossa suositaan julkisia hankintoja koskevien sopimusten tekemistä in house -sopimusten kustannuksella – Jäsenvaltioiden vapaus valita palvelujen tarjoamistapa – Rajat – Kansallinen lainsäädäntö, jossa suljetaan pois hankintaviranomaisen mahdollisuus hankkia hankintaviranomaisten omistamasta elimestä omistusosuutta, joka ei voi taata määräysvaltaa tai veto-oikeutta tässä elimessä)

21.9.2020   
            
            
               FI
            
            
               Euroopan unionin virallinen lehti
            
            
               C 313/5
            
         
      Unionin tuomioistuimen määräys (yhdeksäs jaosto) 6.2.2020 (ennakkoratkaisupyyntö, jonka on esittänyt Consiglio di Stato – Italia) – Rieco SpA v. Comune di Lanciano ja Ecolan SpA (C-89/19), Comune di Ortona ja Ecolan SpA (C-90/19) sekä Comune di San Vito Chietino ja Ecolan SpA (C-91/19)
      (Yhdistetyt asiat C-89/19–C-91/19) (1)
      
      (Ennakkoratkaisupyyntö - Unionin tuomioistuimen työjärjestyksen 99 artikla - Julkiset hankinnat - Direktiivi 2014/24/EU - 12 artiklan 3 kohta - Kansallinen lainsäädäntö, jossa suositaan julkisia hankintoja koskevien sopimusten tekemistä in house -sopimusten kustannuksella - Jäsenvaltioiden vapaus valita palvelujen tarjoamistapa - Rajat - Kansallinen lainsäädäntö, jossa suljetaan pois hankintaviranomaisen mahdollisuus hankkia hankintaviranomaisten omistamasta elimestä omistusosuutta, joka ei voi taata määräysvaltaa tai veto-oikeutta tässä elimessä)
      (2020/C 313/06)
      Oikeudenkäyntikieli:
      
         Ennakkoratkaisua pyytänyt tuomioistuin
      
      Consiglio di Stato
      
         Asianosaiset
      
      
         Valittaja: Rieco SpA
      
         Vastapuolet: Comune di Lanciano ja Ecolan SpA (C-89/19), Comune di Ortona ja Ecolan SpA (C-90/19) sekä Comune di San Vito Chietino ja Ecolan SpA (C-91/19)
      
         Muut osapuolet: Comune di Ortona (C-89/19), Comune di Treglio (C-89/19) ja Autorità nazionale anticorruzionen (ANAC)
      
         Määräysosa
      
      
                  1)
               
               
                  Julkisista hankinnoista ja direktiivin 2004/18/EY kumoamisesta 26.2.2014 annetun Euroopan parlamentin ja neuvoston direktiivin 2014/24/EU 12 artiklan 3 kohtaa on tulkittava siten, että se ei ole esteenä kansalliselle lainsäädännölle, jossa sisäisen liiketoimen, jota kutsutaan myös ”in house sopimukseksi”, tekemisen edellytykseksi asetetaan se, että julkisen hankinnan tekeminen ei ole mahdollista ja että hankintaviranomainen joka tapauksessa osoittaa, mitä yhteiskunnallista hyötyä sisäisen liiketoimen käyttämiseen erityisesti liittyy.
               
            
                  2)
               
               
                  Direktiivin 2014/24 12 artiklan 3 kohtaa on tulkittava siten, että se ei ole esteenä sellaiselle kansalliselle lainsäädännölle, jossa estetään hankintaviranomaista hankkimasta osuuksia sellaisesta yksiköstä, jonka osakkaat ovat muita hankintaviranomaisia, kun nämä osuudet eivät voi taata määräysvaltaa tai veto-oikeutta ja kun kyseinen hankintaviranomainen aikoo tulevaisuudessa hankkiutua asemaan, jossa sillä on yhteistä määräysvaltaa ja siten mahdollisuus tehdä kyseiseltä usean hankintaviranomaisen yhteisomistuksessa olevalta elimeltä suorahankintoja.
               
            
         (1)  EUVL C 182, 27.5.2019.